Biblija (Tomislav Dretar)/Joab ubija Absaloma


Joab ubija Absaloma 

Joab ubija Absaloma

9 Absalom se slučajno nađe licem prema slugama Davudovim. Absalom jahaše jednu mulu, a mula se zapetlja u granje jedne velike smrdljike. Glava AbsalomovljHava se uplete u smrdljiku i on se nađe između neba i zemlje, dok mula koja bijaše pod njim prođe dalje. 
10 Jedan ga čovjek vidje i dođe reći Joabu: ”Vidio sam Absaloma obješenog o jednu smrdljiku. “ 
11 Joab reče svom izvjestitelju: ” Tako si ga vidio! Ali, zašto ga nisi udario i pogubio na mjestu? Ja bih ti dugovao tada deset sikala  srebra i jedan pojas. “
12 Čovjek reče Joabu: ” Taman da ja sad odmjeravam u svojim  rukama i tisuću sikala srebra, ja ne bih ponio ruke na kraljevog sina, jer na naše uši kralj ti je izdao ovu zapovijed, kao i Abišaju i Itaju: Pazite da niko ne dotakne mladog Absaloma. 
13 Uostalom, da sam ja počinio to zlodjelo protiv njegovog život a, ništa ne bi izmaklo kralju, a ti sam, i ti bi se držao po strani. “ 
14 Joab reče: ” Ja neću tako čekati pred tobom! “ On dakle uze u ruku tri sulice i zabode ih u srce Absalomu, još  živom u sred smrdljike. 
15 Potom deset mladih ljudi, štitonoše Joabove, okružiše Absaloma i smrtno ga  udariše. 
16 Joab zasvira u rog i narod prestade progoniti Izrail, jer Joab zadrža narod. 
17 Uzeše Absaloma i baciše ga u šumu, u jednu veliku jamu, i nabacaše odozgo ogromnu gomilu kamenja. Sav Izrail bijaše pobjegao, svako k svom šatoru.   
18 A Absalom bijaše poduzeo podići za svog života stelu koja se nalazi u  Kraljevoj dolini, jer si bijaše on rekao: ” Ja nemam sina za nastaviti moje ime. “ On dakle dade svoje ime steli. I danas ju se još zove spomenikom Absalomljevim.